open-index/open-wikipedia-markdown huggingface dataset:
Europameisterskapen på skeiser 1993

**Europameisterskapane på skeiser 1993 for menn og for kvinner** vart avvikla i Thialf-ishallen i Heerenveen i Nederland frå fredag 22. og til sundag 24. januar. 33 menn og 21 kvinner frå 14 land deltok i meisterskapen. Deltakarane kom frå Austerrike, Finland, Frankrike, Italia, Nederland, Noreg, Polen, Romania, Russland, Sveits, Sverige, Tsjekkia, Tyskland og Ukraina. 

Noreg stilte med tre menn: Steinar Johansen, Johann Olav Koss, Ådne Søndrål, og like mange kvinner: Hege Langli, Anette Tønsberg og Else Ragni Yttredal. Koss var best av dei norske med sin andreplass, Yttredal vart nummer 5, Johansen nr 6 og Tønsberg nr 11.

Falko Zandstra frå Nederland vart meister framom Johann Olav Koss, med Rintje Ritsma på tredjeplass, alle plasseringane uendra frå fjoråret. Zandstra fekk bestetid på alle distansane, med unnatak for 5000 meter der Koss var best. Austerrikes Emese Hunyady vart europameister for kvinner, på dei neste plassane kom Heike Schalling og Svetlana Bazjanova. Hunyady vann dei to kortaste distansane, Gunda Kleemann dei to lengste.

## Skeise-EM 1993, menn



Dato: 22./24. januar


### 500 meter





### 5000 meter





### 1500 meter





### 10000 meter





## Skeise-EM 1993, kvinner



Dato: 22./24. januar


### 500 meter





### 1500 meter





### 3000 meter





### 5000 meter





## Kjelder

**Denne artikkelen bygger på «[[:nl:Europese kampioenschappen schaatsen 1993|Europese kampioenschappen schaatsen 1993]]» frå ,  den 15. november 2021.*
Tuva Syvertsen

**Tuva Livsdatter Syvertsen** () er ein norsk musikar og hardingfelespelar. Syvertsen er best kjend som felespelar, vokalist og frontfigur i musikkgruppa Valkyrien Allstars som ho starta saman med Ola Hilmen og Erik Sollid.

Saman med Erik Sollid vann Syvertsen Edvard-prisen i 2015 i open klasse for musikken til Valkyrien-albumet *Farvel slekt og vener*. Under Spellemannprisen 2020 vann Valkyrien Allstars klassen viser for albumet *Slutta og byne* medan Syvertsen vart nominert i klassen årets tekstforfattar.

I 2010 var Syvertsen med i TV 2-programmet *Det store korslaget* der ho vart røysta ut i 3. episode av programmet. Hausten 2012 deltok ho i programmet *[[Stjernekamp]]* på NRK1 og kom heilt til finalen der ho tapte for Rita Eriksen. I 2020 var Syvertsen ein av deltakarane i niande sesong av *Hver gang vi møtes* på TV 2.

## Prisar og utmerkingar

* Grappas Debutantpris 2006, med Valkyrien Allstars
* Bestillingsverk for Telemarkfestivalen 2012, saman med Susanna Wallumrød
* Edvard-prisen 2015 i open klasse saman med Erik Sollid for albumet *Farvel slekt og vener*
* Nominert til Spellemannprisen 2020 i klassen årets tekstforfatter for albumet *Slutta og byne* (Valkyrien Allstars)
* NOPAs tekstpris 2020 for låten «Slutta og byne»

## Diskografi

; **Album**

* Jazz at Berlin Philharmonic VI: Celtic Roots (2016), med Knut Reiersrud, Ale Möller, Aly Bain, Fraser Fifield, Eric Bibb, Olle Lindar

; **Singlar**

* *Det som sner* (2013, med Aslag Haugen)
* *At du-* (2018, med Amund Enger)
* *Skamløs* (2018, med Big Daddy Karsten)

### Valkyrien Allstars

; **Album**

* *Valkyrien Allstars* (2007)
* *To måner* (2009)
* *Ingen herrdag* (2011)
* *Farvel slekt og venner* (2014)
* *Prøv å si noe til meg nå* (2016)
* *Slutte og byne* (2020)

; **Singlar**

* *Å gjev du batt meg* (2007)
* *Eg vil ha deg* (2007)
* *Sommarnattdrøm* (2009)
* *Nå vil jeg ikke leke med teitinger mer* (2010)
* *Grøfter* (2012)
* *Å eg veit meg eit land* (2012)
* *Kom hjem* (2014)
* *Jeg lover deg* (2016)

## Referansar

**Denne artikkelen bygger på «[[:nb:Tuva Syvertsen|Tuva Syvertsen]]» frå ,  den 15. november 2021.*
Trine Rein

**Trine Rein** (fødd 7. november 1970) er ein norsk songar. Ho er fødd i San Francisco og har både amerikansk og norsk statsborgarskap. 

Rein er oppvaksen på Nesodden. Etter eit kort opphald i USA, der ho jobba som limousinsjåfør, kom ho attende til Noreg.

Rein fekk gjennombrot i 1993 med debutalbumet *Finders, Keepers* som låg øvst på salslistene i Noreg i fem veker og totalt selde til 3 gonger platina. Albumet gav ho prisen Årets nykommer under Spellemannprisen 1993. Året etter vart ho nominert til årets spellemann under Spellemannprisen 1994, som dette året vart kåra delvis ved hjelp av publikumsrøyster. I 1996 gav Rein ut det andre albumet sitt, *Beneath My Skin*. For albumet vart ho nominert til Spellemannprisen 1996 i klassa kvinneleg artist.

Rein vart populær i Japan, der nesten to tredelar av totalt rundt 600 000 eksemplar av det fyrste albumet vart selde. I 2006 og 2007 deltok ho i Melodi Grand Prix. I 2009 deltok ho i *Zebra Grand Prix* på TV 2 Zebra, der ho saman med lagkameraten Jan Erik Larssen kom på førsteplass. Rein var deltakar i tredje sesong av  *[[Stjernekamp]],* der ho kom på andreplass. Ho har i fleire år turnert med eigen juleproduksjon. I 2021 vann ho Gammleng-prisen i klassa songar.

I samband med *Julegaven*, eit musikkalbum frå 2011 med julesongar på norsk og engelsk, stod ho fram som kristen.

I 2015 gifta Rein seg med villmarks- og ekspedisjonsfararen Lars Monsen.

## Diskografi

### Album

* *Finders, Keepers* (1993)
* *Beneath My Skin* (1996)
* *To Find the Truth* (1998)
* *Seeds of Joy* (2010)
* *Julegaven* (2011)
* *The Well* (2017)
* *Julegaven* (2019) med Eli Kristin Hansveen

### Singlar

* «Just Missed the Train» (1993)
* «Stay With Me Baby» (1994)
* «Torn» (1996)
* «Do You Really Wanna Leave Me This Way» (1996)
* «The State I'm In» (1996)
* «Never Far Away» (1996)
* «David» (1997)
* «World Without You» (1998)
* «Stars and Angels» (1998)
* «Where Do We Go?» (2019) duett med Ole Børud

#### Samlealbum

* *The Very Best of Trine Rein* (2004)
* *20 år midt i musikken - Hit'er & favoritter live* (2013)

#### Anna

* *Time for Peace* m. KOR-90 (2008)

## Referansar

**Denne artikkelen bygger på «[[:nb:Trine Rein|Trine Rein]]» frå ,  den 15. november 2021.*
Europameisterskapen på skeiser 1994

**Europameisterskapane på skeiser 1994 for menn og for kvinner** vart avvikla i Vikingskipet på Hamar frå fredag 7. og til sundag 9. januar. 28 menn og 23 kvinner frå 14 land deltok i meisterskapen. Deltakarane kom frå Austerrike, Finland, Frankrike, Italia, Nederland, Noreg, Polen, Romania, Russland, Sveits, Sverige, Tsjekkia, Tyskland og Ukraina. 

Noreg stilte med tre menn: Steinar Johansen, Johann Olav Koss, Kjell Storelid, og like mange kvinner: Hege Langli, Anette Tønsberg og Else Ragni Yttredal. Koss var best av dei norske med sin andreplass, Storelid vart nummer 5, Johansen nr 6 og Tønsberg nr 10.

Rintje Ritsma frå Nederland vart meister framom Johann Olav Koss, siste to år meister, Falko Zandstra, kom på tredjeplass. Ritsma gjekk inn til bestetider på dei tre fyrste distansane, Koss vann milløpet. Tysklands Gunda Kleemann vart europameister for kvinner, på dei neste plassane kom Svetlana Bazjanova frå Russland og fjorårsvinnar Emese Hunyady. Hunyady var best av alle på dei to kortaste distansane, Kleemann på dei to lengste.

## Skeise-EM 1994, menn



Dato: 7./9. januar


### 500 meter





### 5000 meter





### 1500 meter





### 10000 meter





## Skeise-EM 1994, kvinner



Dato: 7./9. januar


### 500 meter





### 1500 meter





### 3000 meter





### 5000 meter





## Kjelder

**Denne artikkelen bygger på «[[:nl:Europese kampioenschappen schaatsen 1994|Europese kampioenschappen schaatsen 1994]]» frå ,  den 15. november 2021.*
The Hungry Hearts Performance Band

**The Hungry Hearts Performance Band**, òg kjend som **The Hungry Hearts**, er eit norsk performanceband skipa i 2006. Bandet har seks medlemmar, og kunstnarisk leiar er Tonje Gjevjon. The Hungry Hearts utviklar og produserer performance-kunst, videoverk, fotografiar, installasjonar, musikk, koreografi og tekstar.

## Bakgrunn
The Hungry Hearts vart skipa i 2006 og har stilt med performance-framsyningar ved blant anna Haustutstillinga i Oslo, Bergen Kunsthall, Museet for samtidskunst og Den Norske Opera & Ballett. The Hungry Hearts har òg delteke på over 50 internasjonale filmfestivalar med ulike videoarbeid, og var delaktige i den norsk-indiske spelefilmen *Life is a Moment*. I 2016 deltok The Hungry Hearts i Melodi Grand Prix med låten «Laika», saman med Lisa Dillan.

Bandet har fått merksemd for sine flamboyante opptredenar, kostyme og disco-inspirerte låtar med seksualiserte tekstar. Alle medlemmane i bandet er lesbiske, og dette er blant hovudtemaa tekstane til The Hungry Hearts.

## Medlemmar
Bandet består av seks medlemmar:

* Tonje Roth Gjevjon
* Edith Roth Gjevjon
* Olga Nikitina
* Isabella Kuppar
* Sigrún Huld
* T. K. N.

### Tidlegare medlemmar

* Line Halvorsen
* Henriette Høyskel
* Mona Kragar
* Ellen Frøysaa
* Ingeborg Kolle
* Sofia Varino
* Amina Bech

## Referansar

**Denne artikkelen bygger på «[[:nb:The Hungry Hearts Performance Band|The Hungry Hearts Performance Band]]» frå ,  den 15. november 2021.*
Idrettsspel

**Idrettsspel** eller **sportsspel** er ein dataspelsjanger som simulerer utøving av idrettar. Det har vore utvikla dataspel basert på dei fleste idrettane ein kjenner til, mellom anna lagidrett, ekstremidrett og kampsport. Nokre spel legg vekt på sjølve utøvinga av idretten (som *[[FIFA]]*, *[[Pro Evolution Soccer]]* og *[[Madden NFL]]*), medan andre handlar om strategi og handsaming av idrettane på overordna nivå (som *[[Football Manager]]* og *Out of the Park Baseball*). Andre spel, som *[[Need for Speed]]* og *[[Punch-Out!!]]*, satiriserer idrettane for ein komisk effekt. 

Idrettssjangeren har vore populær innan dataspel opp gjennom tidene og legg gjerne vekt på tevling, slik som i idrettar på ekte. Nokre spelseriar inneheld namn og karakteristikkar av ekte lag og spelarar, og blir årleg oppdaterte for å reflektere endringar som hender i røynda. 

## Kjelder

**Denne artikkelen bygger på «[[:en:Sports video game|Sports video game]]» frå ,  den 15. november 2021.*
Marit Hætta Øverli

**Marit Elisabeth Hætta Øverli** () er ein norsk samisk songar.

Ho byrja ein lang musikkarriere med si første gruppe Masijentene. Gruppa grunnla Per K. Løberg, musikklæraren på skulen i Masi, i 1974. I 1991 vann ho Sámi Grand Prix. Seinare blei ho Finnmarks vinnar i NRKs *2000-årslåta*. Etter promoplata *Golle Máze / Goahtoeanen*, kom hennar første eigne langspelplate, *Ohcame* (Iđut), ut i 1995. Musikarane som spelte på plata var Hans Fredrik Jacobsen, Kåre Kolve, Rune Arnesen og Svein Dag Hauge. I 2000 gav ho ut plata *Daja Jienat*. Seinare har ho og Klemet Anders Buljo grunnlagt ein duo, Duo Maret.

## Prisar og utmerkingar
I 2017 vann Øverli og Klemet Anders Buljo Altas kulturpris som Duo Maret. Året etter vann dei og Duo Maret igjen, denne gongen Finnmark fylkes kulturpris.

## Diskografi
### Med Masijentene
* 1977 &ndash; *Máze Nieidat* (JLP 202)
* 1979 &ndash; *Máze Nieidat II* (JLP 205)

### Solo
* 1995 &ndash; *Golle Máze / Goahtoeanen* (ICD95001), singel
* 1995 &ndash; *Ohcame* (ICD942)
* 2000 &ndash; *Daja jienat*

### Med Duo Máret
* 2015 &ndash; *Alo*
* 2020 &ndash; *Dusten dan*, singel
Lise Foss

**Lise Foss** () er ein norsk journalist og forfattar.

Foss har vore  dokumentarprodusent og journalist i NRK fjernsynet i rundt 40 år. Ho var prosjektleiar på totalt 7 TV-aksjonar. Som reiseskribent har Foss teke for seg natur, kultur og historie.

## Bibliografi
* *Med fot på Europa*, samarbeid med Anne Marit Jacobsen, sakprosa, Gyldendal (2003)
* *Til fots gjennom Europa*, sakprosa, Topografisk (2005)
* *Grenseløs vandring*, sakprosa, Andresen & Butenschøn (2007)
* *Europa for dine føtter*, sakprosa, Andresen & Butenschøn (2010)
* *Sicilia, til fots i historiske spor*, sakprosa, Dreyer (2012)
* *Via Francigena – i pilegrimsspor gjennom Italia*, sakprosa, Dreyer (2015)

## Kjelder


**Denne artikkelen bygger på «[[:nb:Lise Foss|Lise Foss]]» frå ,  den 16. november 2021.*  

## Bakgrunnsstoff
* Presentasjon av Lise Foss i Forfatterkatalogen.no
Gunvor Fossum

**Gunvor Fossum** () var ein norsk forfattar, ein typisk representant for dei populære jentebokforfattarane frå 1920- til 1950-åra.

Etter middelskuleeksamen og musikkundervising utdanna ho seg til telegrafist, men heldt fram med lærarskule og arbeidde ved Kjelsås skule 1917-1951.

Fossum debuterte i 1928 med *Vesle Petra*. Evna til å beherska motgang er eit berande karaktertrekk ved fleire av Fossum sin jenteportrett, frå *Politimesterens Katrine*, *Fia*, *Smilie* og *Kari Dyrlæge* til bøkene om Stella (1946–1948), der handlinga føregår i krigsåra.

Ho retta seg òg mot eit litt eldre publikum, dei såkalla «ungpikene», i *Nygift* (1935) og dessutan *Hjemme hos Britt og Goggen* (1952). Medan sjølvstende og viljestyrke vert framheva som gode karaktereigenskapar i jentebøkene, er det ein meir tilpassingsdyktig og forsiktig kvinnetype som vert skildra i ungpikebøkene.

Dei fleste av Fossum sine til saman 14 titlar (der 10 vart utgjevne før andre verdskrigen) vart omsette til svensk og dansk. Ho omsette òg sjølv fleire populære svenske og danske ungdomsbøker til norsk.

I 1947 var Fossum med på å etablera Ungdomslitteraturens Forfatterlag, og var formann for det til 1956.

## Høyrespel

* 1955: *I går er ikke i dag*

## Kjelder

**Denne artikkelen bygger på «[[:nb:Gunvor Fossum|Gunvor Fossum]]» frå ,  den 16. november 2021.*  
 

## Bakgrunnsstoff
* Gunvor Fossum i Norsk biografisk leksikon
Helga Fretheim

**Helga Fretheim** () var ein norsk forfattar.

## Familie
Helga Fretheim var dotter av overrettsassessoren Hans Peter Krag Ellefsen og Fredrikke Charlotte Høgjer. Ho vart gift 29. oktober 1901 med soknepresten, læraren og Venstre-politikaren Thorstein Fretheim (1867-1927). Ekteskapet var barnlaust.

## Liv og virke
Helga Fretheim vart uteksaminert frå Kristiania Handelsgymnasium i 1894, før ho ein periode var tilsett hos entreprenørfirmaet Høgjer-Ellefsen, eit selskap som vart grunnlagt av bror hennar Sigurd.

Helga Fretheim skreiv i fleire år litterære småstykke under psevdonymet *Lillemor Prestefrue*. Etter at ektemannen døydde i 1927 gav ho ut bøker der ho brukte røynslene frå livet som prestefrue på landsbygda. Ho debuterte i 1928 med *Dalen bakom fjellet*, der fleire av forteljingane av *Lillemor Prestefrue* er med. Historiene er inspirerte av Engerdal, der ektemannen var prest i perioden 1903-1909.

Saman med Julie Enger stiftet Helga Fretheim i 1915 barnesamskipnaden Maigull på Årnes.

## Bibliografi

* 1928: *Dalen bakom fjellet*, Lutherstiftelsen
* 1930: *Simen postmann – og andre fortellinger*, Lutherstiftelsen
* 1934: *Fra prestegård og lave stuer*, Lutherstiftelsen

## Kjelder


**Denne artikkelen bygger på «[[:nb:Helga Fretheim|Helga Fretheim]]» frå ,  den 16. november 2021.*  

## Litteratur
* Dette skrev kvinner. Oslo: Skolen. 1984. s. 71-72. ISBN 8257900109.
Emilie Frich

**Emilie Christine Frich** () var ein norsk forfattar.

Emilie Frich var dotter av brukseigaren og ordføraren Ole Øvre Richter (1801-1865) og Birgitte Lucie Wang. I 1859 vart ho gift med cand.theol. og seinare sokneprest og stiftprost David Christopher Frich (1833–1917). Dei var foreldre til forfattaren Øvre Richter Frich (1872-1945).

Etter at ektemannen gjekk av med pensjon i 1909, busette han og Emilie Frich seg i Briskebyveien 34 i Kristiania. Huset vart samanlikna med prestegardane ekteparet tidlegare hadde budd i, i Eid i Romsdal, Byneset ved Trondheim og på Vang ved Hamar.

Den einaste utgjevinga til Emilie Frich er den posthumt utgjevne *Minner fra et langt og lykkelig liv – nedskrevet for slekten i årene 1921-28*.

## Bibliografi

* 1929: *Minner fra et langt og lykkelig liv – nedskrevet for slekten i årene 1921-28*, Hanches forlag

## Kjelder


**Denne artikkelen bygger på «[[:nb:Emilie Frich|Emilie Frich]]» frå ,  den 16. november 2021.*  

## Litteratur

*
Marie From

**Inger Marie From** () var ein norsk forfattar, omsetjar og fråhaldsforkjempar.

## Familie
Marie From var dotter av skipper August Jørgensen og Amalie Caspersen (1840-1921). Ho var gift med journalist og litterat Julius Severin Jørgensen From (1862-1934). Ekteskapet vart oppløyst, og ho tok etternamnet Unneberg, etter garden ho kom frå.

## Liv og virke
Marie From engasjerte seg i fråhaldsarbeid frå 1886. I 1914 var ho med på å stifta IOGT sin barnelosje Malm,, og bidrog i barnebladet til organisasjonen *Magne*, og som omreisande talar.

I 1895-1896 gav ho ut tre små bind, der ho hadde omsett det første, *Fra Drikkens Verden*, frå engelsk. Dei to neste binda bar begge tittelen *Skisser*. Etter eit opphald på fleire år, tok ho opp att forfattarskapen med *Livets Spil* (1906). I 1907 gav ho ut *Ranveig* på landsmål. Denne boka kom i anna opplag i 1915.

## Bibliografi

* 1895: *Fra Drikkens Verden I*, Sandefjord
* 1895: *Fra Drikkens Verden II, skisser*, Sandefjord
* 1896: *Fra Drikkens Verden III, skisser*, Sandefjord
* 1906: *Livets Spil*, Sandefjord
* 1907: *Ranveig*, Sandefjord (2. opplag 1915)
* 1908: *Unødige Bekymringer*, Kristiania
* 1916: *En liten solstraale*, Erik Gunleikson, Risør
* *Til den norske kvinde*, med Inga Zapffe.

## Kjelder


**Denne artikkelen bygger på «[[:nb:Marie From|Marie From]]» frå ,  den 16. november 2021.*  
** oppgav desse kjeldene:*
*
Tone Klev Furnes

**Tone Klev Furnes** () er ein norsk kunsthistorikar frå Mandal.

Furnes er cand. philol. frå Universitetet i Oslo (1999). Ho skreiv hovudfagsavhandlinga si om Amaldus Nielsen (1838-1932) og hans plass i norsk kunsthistorie. Avhandlinga vart utgangspunktet for hennar første kunstnarbiografi, *Amaldus Nielsen (1838-1932) Kystens maler* frå 2000.
Ho er då òg faglitterær forfattar (NFF), og er kjent for kunstfaglege bøker som handlar om kunstnarar som er fødde og oppvaksne i hennar eigen heimby Mandal. Blant desse er Adolph Tidemand (1814-1876), Amaldus Nielsen (1838-1932), Gustav Vigeland (1869-1943), Emanuel Vigeland (1875-1948) og Olaf Isaachsen (1835-1893). I 2013 gav ho ut ein kunstnarbiografi om Emanuel Vigeland. For denne boka fekk Tona Klev Furnes Sørlandets litteraturpris i 2014.

Tone Klev Furnes er òg utdanna spesialpedagog frå Høgskulen i Telemark. I 17 år arbeidde ho i skuleverket; som lektor og spesialpedagog og i administrative stillingar. I dag arbeider ho som seniorrådgjevar kultur i Agder og Telemark bispedømme.

## Prisar og utmerkingar

* Oslo kommunes Kunstsamlinger (OKK) (1998)
* Det faglitterære fond, NFF (2004, 2006, 2010 og 2012)
* Fritt Ord 2005, 2008, 2010 og 2012.
* Norsk-finsk Kulturfond 2009
* Kunstnerforeningens Blomstipend (2012)
* Mandal kommunes Kulturpris (2011)
* Kulturdepartementets ettårige arbeidsstipend (2012)
* Sørlandets litteraturpris (2014)

## Utgjevingar

* *Amaldus Nielsen (1838-1932) Kystens maler*, 2000. Oslo:  Dreyer Forlag. ISBN 82-7694-068-4
* *En by – fem kunstnere*, Bergen 2005. ISBN 82-419-0405-3
* *Olaf Isaachsen (1835-1893). Med livet som palett*, Bergen 2009.
* *Amaldus Nielsen (1838-1932. Møte med lyset.* Film for skoleverket, Oslo 2007. (NFI) www.filmrommet.no
* *Emanuel Vigeland (1875-1948). Vita.* ISBN 978-82-8265-054-0
* *Adolph Tidemand (1814-1876) : - at fastholde, hvad endnu bestaar*. Dreyers forlag 2019 ISBN 9788282654920

## Kjelder


**Denne artikkelen bygger på «[[:nb:Tone Klev Furnes|Tone Klev Furnes]]» frå ,  den 16. november 2021.*  

## Bakgrunnsstoff

* www.toneklevfurnes.com  5. august 2019.
* Tone Klev Furnes - Bibsys
Heidi Furre

**Heidi Furre** () er ein norsk forfattar.

Furre debuterte i 2013 med romanen *Parissyndromet*, og har seinare gjeve ut *Ungdomsskulen* (2016).

Furre skriv på nynorsk. Ho arbeider òg som fotograf ved sida av skrivingen. Furre kjem opphavleg frå Stord, og er busett i Oslo.

## Kjelder

**Denne artikkelen bygger på «[[:nb:Heidi Furre|Heidi Furre]]» frå ,  den 16. november 2021.*  
 

## Bakgrunnsstoff

* 
* Presentasjon hos Cappelen Damm
Jennifer Lawrence

**Jennifer Shrader Lawrence** () er ein amerikansk Oscar-lønte skodespelar, som er spesielt kjend for opptredenane sine i *[[Filmen Dødslekene|The Hunger Games]]*-serien, *Silver Linings Playbook*, *Winter's Bone* og *X-Men* filmane *X-Men*: *First Class og X-Men: Days of Future Past*.

I ein alder av 31 hadde ho allereie motteke fire Oscar-nominasjonar, tre for beste kvinnelege hovudrolle og éin for beste kvinnelege birolle. Ho har ytterlege vunne tre Golden Globes, fire Critics' Choice Movie Awards, éin BAFTA Award og to Screen Actors Guild Awards. Ho vann ein av beste kvinnelege hovudrolle-prisane, og det gjorde henne til den nest yngste mottakaren av prisen i historia til Oscar-utdelinga.

## Karriere
Lawrence vart nominert til Oscar for beste kvinnelege hovudrolle for rolla som Ree Dolly i *Winter's Bone* under den 83. Oscar-utdelinga. Dette skaffa henne status som ein A-listeskodespelar i Hollywood. I 2011 fekk ho rolla som Mystique i *X-Men: First Class*, medan ho i 2012 spelte sin kanskje mest mediaomtalte rolla som Katniss Everdeen i actionfilmen *The Hunger Games*. Denne filmen spelte inn 211 millionar dollar på verdsbasis allereie i opningshelga, noko som gjer han til den tredje mest innbringande filmen gjennom alle tider i ei opningshelg. Totalt spelte han inn 691 millionar dollar på verdsbasis.

Jennifer Lawrence spelte òg den kvinnelege hovudrolla i Oscar-favoritten *Silver Linings Playbook – Kjærlighetens galskapen* same året, ei utfordrande og krevjande rolle ho vart rosa for og som vart lagt godt merke til hos filmkritikarar og publikum såvel som prisutdelarar. For denne innsatsen vart Lawrence påskjønt med den første Oscar-prisen sin, då ho vann i kategorien beste kvinnelege hovudrolle i 2013. Med dette vart ho òg den yngste skodespelaren i historia med to Oscar-nominasjonar for beste kvinnelege hovudrolle. Ho fekk òg ein Golden Globe i kategorien beste kvinnelege skodespelar i ein komedie eller musikal for den same rolla.

I 2013 spelte ho Rosalyn Rosenfeld i nok ein Oscar-favoritt regissert av David O. Russell, *American Hustle*, der nokre av medspelarane var Christian Bale, Amy Adams, Bradley Cooper og Jeremy Renner. Ho vart nominert til nok ein Oscar, denne gongen for beste kvinnelege birolle. Ho vann òg ein Golden Globe for beste kvinnelege skodespelar i ei birolle. I tillegg til dette spelte ho igjen Katniss Everdeen i *The Hunger Games: Catching Fire*, oppfølgjaren til *The Hunger Games*. Denne filmen spelte inn over 850 millionar dollar på verdsbasis.

Lawrence har i tillegg spelt i dei kritikarroste dramaa *The Beaver* og *Like Crazy* i 2011. I 2013 gjentok ho rolla som Katniss Everdeen i *The Hunger Games: Catching Fire*, medan ho i 2014 returnerte som Mystique i *X-Men: Days of Future Past*. Lawrence gjentok igjen hovudrolla som Katniss Everdeen i *The Hunger Games: Mockingjay* part 1 og 2.

## Filmografi

## Kjelder

**Denne artikkelen bygger på «[[:nb:Jennifer Lawrence|Jennifer Lawrence]]» frå ,  den 16. november 2021.*  

## Bakgrunnsstoff

*
Kritikkbombardering

**Kritikkbombardering** eller **kritikkstorming** (engelsk: *review bombing*) er eit internettfenomen der eit stort tal personar legg att negative brukaromtalar på verdsveven. Målet kan vere eit publisert verk, eit føretak, eit produkt eller ei teneste, og kritikkbombarderinga er utført i eit forsøk på å skade salet og populariteten. Medan kritikkstorming kan vere eit resultat av at kundar kritiserer den låge kvaliteten til eit produkt, kan det i nokre tilfelle knytast til det ein oppfattar som politiske eller kulturelle problem med produktet, leverandøren eller relaterte emne. Dette er ofte gjort for å trekkje merksemda til ålmenta mot problemet, særleg dersom leverandøren ikkje har ein open kanal for kommunikasjon og framstår som lite responsiv til direkte tilbakemeldingar, men kan òg fungere som eit middel for tvang eller trolling. Kritikkbombardering deler karakteristikkar med cancel culture.

Omgrepet er hovudsakleg knytt til aggregatnettsider for omtalar og app-butikkar, som Steam, Metacritic, IMDb og Rotten Tomatoes. Nokre av aggregatsystema har utvikla botemiddel for å identifisere og hindre kritikkbombardering.
 
## Kjelder

**Denne artikkelen bygger på «[[:en:Review bomb|Review bomb]]» frå ,  den 16. november 2021.*
Nina Furu

**Nina Furu** () er ein norsk journalist, forfattar og kursleiar. 

Furu har arbeidd med norske websider sidan 1995, var nettredaktør for magasina *Det Nye* og *Foreldre & Barn* og seinare redaktør for portalsatsinga til Orkla Media, Heimen Mortensen og Egmont; *Hjemmenett* (1997–2001).

Furu er no største eigar, kursleiar og fagansvarleg i Webgruppen AS, som leverer kurs i webkommunikasjon og digital marknadsføring til profesjonelle i norske føretak og etatar. Webgruppen leverer òg internasjonale sertifiseringskurs i digital marketing frå Digital Marketing Institute. 

## Bakgrunn
Nina Furu er vakse opp på Ammerud i Oslo. Ho er utdanna ved Oslo katedralskole, og har eksamen i sosiologi og psykologi frå Universitetet i Oslo. Etter nokre år som lærar, skreiv ho jamleg i publikasjonane Digi.no, Det Nye, Allers og Dine Penger.

I 1995 starta ho Barnesiden, ein av dei første norske nettstadane for barn og starta òg den nærskylde Ungdomssiden før denne vart innlemma i Doktor Online. Furu vart då nettredaktør i fleire Hjememt Mortensen-magasin, og vart tilsett som redaktør i portalsatsainga Hjemmenett då denne vart etablert.

Etter den såkalte dotcom-døden, der Hjemmenett vart avvikla, gjekk Furu over til å driva opplæring i web og webkommunikasjon. Nettredaktørskulen etablerte ho i 2003, først som ein del av kursavdelinga ved Westerdals School of Communication, og sidan 2007 som sjølvstendig kurstilbod i regi av sitt eige selskap, Webgruppen.

I tillegg til å halda kurs og foredrag, skriv Furu fagbøker om sitt felt og rådgjev fleire større selskap om digital marknadsføring og webkommunikasjon.

Furu er gift med Jakob Thyness, som òg er medeigar i Webgruppen.

## Publikasjonar
Furu har gjeve ut bøkene *I Arbeid* (Schibsted, 1993), *Redigering for Web* (Høgskuleforlaget, 2001), *Webkommunikasjon* (Høgskuleforlaget 2006), Slik skriv du for nett (Kommunikasjonsforlaget, 2010), *Fra Triggerord til Hashtag* (Høgskuleforlaget 2011), *Sjangerskriving for digitale kanaler* (Cappelen, 2013), *Markedsføring og kommunikasjon på nett* (Cappelen Damm, 2017).

Ho står òg bak artiklane til eit hundretal på ulike nettmagasin og på sin fagblogg, Ninafuru.no.

## Kjelder


**Denne artikkelen bygger på «[[:nb:Nina Furu|Nina Furu]]» frå ,  den 16. november 2021.*
Gro Fykse

**Gro Fykse** () er ein norsk fantasyforfatter, busett i Bergen.

Ho har skrive tre bøker i ein serie om 14-årige Nelia som tilhøyrer to verder.

## Bibliografi

* *Nelias gåte*, fantasy, Aschehoug (2010)
* *Nelias natt*, fantasy, Aschehoug (2011)
* *Nelias sorg*, fantasy, Aschehoug (2012)

## Kjelder

**Denne artikkelen bygger på «[[:nb:Gro Fykse|Gro Fykse]]» frå ,  den 16. november 2021.*  
**'' oppgav desse kjeldene:
*** Presentasjon av Gro Fykse i Forfattarkatalogen på Nettsidene til forfattarsentrum


## Bakgrunnsstoff
* Presentasjon av Gro Fykse i Forfattarkatalogen på Nettsidene til forfattarsentrum
Bente Gahnstrøm

**Bente Tone Gahnstrøm** () er ein norsk psykolog, forfattar og lyrikar.

## Bibliografi

* *Brev til en liten pike*, lyrikk (1979)
* *Fortøye i storm*, lyrikk (1981)
* *Veien snur her*, lyrikk, Solum (1990) ISBN 9788256007141
* *Hver Dags liv*, lyrikk, egen produksjon (1997)

## Kjelder

**Denne artikkelen bygger på «[[:nb:Bente Gahnstrøm|Bente Gahnstrøm]]» frå ,  den 16. november 2021.*  
*** oppgav desse kjeldene:*
* Presentasjon av Bente Gahnstrøm i Forfattarkatalogen på Nettsidene til forfattarsentrum

## Bakgrunnsstoff
* Presentasjon av Bente Gahnstrøm i Forfattarkatalogen på Nettsidene til forfattarsentrum
Martina Gaux

**Martina Gaux** () er ein norsk forfattar.

## Bibliografi

* *Den dagen da sola hadde bestemt seg for ikke å stå opp*, Omnipax (2008)
* *Fluen*, Gyldendal Norsk Forlag, 2010
* *Hangman*, Gyldendal Norsk Forlag, 2011
* *3,5 X 4*, Gyldendal Norsk Forlag, 2013
* *Cafe Vespa*, Gyldendal Norsk Forlag, 2014

## Kjelder

**Denne artikkelen bygger på «[[:nb:Martina Gaux|Martina Gaux]]» frå ,  den 16. november 2021.*
*** oppgav desse kjeldene:*
* Presentasjon av Martina Gaux i Forfattarkatalogen på Nettsidene til forfattarsentrum

## Bakgrunnsstoff
* Presentasjon av Martina Gaux i Forfattarkatalogen på Nettsidene til forfattarsentrum
* Presentasjon frå Gyldendal Norsk Forlag
* «Når den daude vurderast som eigedom», intervju hos NRK
Nefertiti

**Nefertiti** (fødd ca. 1370 f.Kr., død ca. 1330 f. Kr.) var ei dronning i det gamle Egypt frå 1353 f.Kr. til 1336 f.Kr. Ho var den viktigaste kona til faraoen Akhnaton. Frå det 13. regjeringsåret til Aknanton forsvinn Nefertiti frå kjeldene. Nefertiti og ektemannen er særleg kjende for å  ha gjennomført ein religiøs revolusjon i det gammalegyptiske samfunnet ved at dei samla seg om berre éin guddom, nemleg Aton («solskiva»).

## Biografi

Opphavet til Nefertiti er ukjent. Ein hypotese er at ho var dotter av Ay, som seinare vart farao etter Tutankhamon. Det har òg vore foreslått at ho kan ha vore av utanlandsk opphav. Nefertiti og Akhnaton fekk seks døtrer; Meritaten, Meketaten, Ankhesenpaaten (seinare Ankhesenamun), Neferneferuaten Tasherit, Neferneferure og Setepenre. I løpet av Akhnatons regjeringstid vart det reist fleire tempel i Karnak i Teben, og eitt av dei vart dediserte til Nefertiti. Her er Nefertiti avbilda på fleire relieff. Etter kvart forsvinn ho frå kjeldene. Ein teori er at ho fall i unåde og vart erstatta, anten av ei av døtrene eller av ei av dei andre konene til Akhnaton. Det finst òg forskarar som meiner at ho kan ha vorte regent og opphøgt til kvinneleg farao, slik som mellom anna Hatshepsut. Grava til Nefertiti er aldri vorte funnen. Eit forslag går ut på at ho kan vera den eine av to kvinnelege mumiar i grav KV 35 i Kongedalen, eller at grava hennar kan vera gøymd bak gravkammeret i Tutankhamon si klippegrav på same stad. Eit anna forslag er at Nefertiti kan vera gravlagd i Amarna.

## Nefertiti-bysta i Berlin
Nefertiti er særleg kjend gjennom ei berømt måla portrettbyste av kalkstein og gips som står i Egyptisk museum i nordfløya av Neues Museum i Berlin. Ho vart funnen av tyske arkeologar i 1912 i Akhetaten, saman med fleire andre fragment og deler av statuar. Bysta vart gitt til museet av forretningsmannen James Simon (1851–1932). Skulpturen har ingen inskripsjonar, men viser dronninga med ei høg, blå krone som opphavleg og ein brei ringkrage. Krona var pryda med uraeusslange framme og er truleg unik for dronninga. Bysta har vorte eit ikonisk symbol både på det gamle Egypt og byen Berlin. Samtidig har dei levande, slanke og elegante andletstrekk til dronninga og den bøtteforma krona hennar vorte eit «varemerke» for henne sjølv.

## Kjelder

**Denne artikkelen bygger på «[[:nb:Nefertiti|Nefertiti]]» frå ,  den 16. november 2021.*  

## Bakgrunnsstoff
Coswig i Sachsen-Anhalt

**Coswig** er ein by og ein kommune i Landkreis Wittenberg i delstaten Sachsen-Anhalt i Tyskland. Kommunen har 11&nbsp;500 ibuarar, flatevidda er 295,7 km². Byen ligg på austbreidda av elva Elben, 12 km vestom Wittenberg.

## Kjelder

**Denne artikkelen bygger på «[[:de:Coswig (Anhalt)|Coswig (Anhalt)]]» frå ,  den 16. november 2021.*  

## Bakgrunnsstoff

*
Verdscupen i alpine greiner 2004/Menn

**Verdscupen i alpine greiner for menn i 2004**-sesongen tok til 26. oktober 2003 i Sölden i Austerrike og vart avslutta 14. mars 2004 i Sestriere i Italia. Turneringa omfatta 37 renn og 39 tevlingar. Tevlingane fordelte seg på 11 slalåmrenn, 7 storslalåmrenn, 7 super-g-renn, 12 utforrenn og 2 kombinasjonstevlingar, dei siste baserte på allereie avvikla enkeltrenn i slalåm og utfor.

Hermann Maier frå Austerrike vann FIS-pokalen framom landsmennene Stephan Eberharter og Benjamin Raich.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder

**Denne artikkelen bygger på «[[:de:Alpiner Skiweltcup 2003/04|Alpiner Skiweltcup 2003/04]]» frå ,  den 14. desember 2021.*
Coswig i Sachsen

**Coswig** er ein krinsby i Landkreis Meißen i delstaten Sachsen i Tyskland. Byen har vel 20&nbsp;000 ibuarar og ei flatevidd på 25,9 km². Byen ligg på austbreidda av elva Elben, 13 km nordvest om Dresden.

## Kjelder

**Denne artikkelen bygger på «[[:de:Coswig (Sachsen)|Coswig (Sachsen)]]» frå ,  den 16. november 2021.*  

## Bakgrunnsstoff

*
Querfurt

**Querfurt** er ein by og ein kommune i Saalekreis i delstaten Sachsen-Anhalt i Tyskland. Kommunen har 10&nbsp;500 ibuarar, flatevidda er 155,6 km². Byen ligg om lag 30 km vest om Halle an der Saale.

## Kjelder

**Denne artikkelen bygger på «[[:de:Querfurt|Querfurt]]» frå ,  den 16. november 2021.*  

## Bakgrunnsstoff

*
Anette Gilje

**Anette Gilje** () er ein norsk artist, låtskrivar og forfattar. 

## Diplomøkonom
Gilje er utdanna diplomøkonom ved Handelshøyskolen BI. Ho var leiar for Noregs Bedriftsøkonomiske Studentforbund og var vara i styret til BI-stiftelsen. Seinare var ho stipendiat i endringsleiing gjennom STILO (Statskonsult/Administrasjonsdepartementet). 

## ME-pasient og -aksjonist
Gilje var hovudperson i filmen *Få meg frisk!* av regissør Pål Winsents, produsert av Mediamente. Filmen vart vist på NRK.

Ho var generalsekretær i Noregs ME-samskipnad i perioden 2011–2013.

Som aksjonist for ME-saka (myalgisk encefalopati) har Gilje engasjert seg i den globale pasientaksjonen #MillionsMissing.

## Forfattar og forlegg
Forlaget Gode bøker vart starta av Gilje i 2018, og ho gav ut barneboka *Høyt og Lavt, Før og Nå* av forfattar Trude Brænne Larsen og illustratør Anders F. Kaardahl. Ho gav òg ut barnealbumet med same namn på plateselskapet sitt Fonogram, med tekster av Ingvar Hovland og tekst/musikk av Hege Bålsrød.

## Musikk
Ho gav ut debutalbumet *Stille sanger* på sitt eige plateselskap, Fonogram, i 2017. Albumet er seinare òg gjeve ut på engelsk, tysk, spansk og teiknspråk (www.tegn.tv). Lars Martin Myhre er musikar og produsent på albuma som er spelt inn i studio hos Jon K. Rosslund.

## Bibliografi

* *Da Anker kom i Ørefellingen*, Gyldendal Tida (1999)
* *Venner og sånn...*, Luther Forlag - fekk Emmausprisen for beste norske bok for barn/ungdom i 2002
* *Sven O. Høiby - et portrett*, Gyldendal Norsk Forlag (2007)

## Musikkutgjevingar

* *Stille sanger* (Fonogram 2017)
** *Songs of Silence* (Fonogram 2018) - gjendikta til engelsk av Mike McGurk
** *Leise Lieder* (Fonogram 2018) - gjendikta til tysk av Nora Pröfrock
** *Canciones Serenas* (Fonogram 2018) - gjendikta til spansk av Juan Gutiérrez-Maupomé
* *Lavmælt Jul* (Fonogram 2018)
** *A Just Noel* (Fonogram 2018) - gjendikta til engelsk av Mike McGurk
** *Weihnachtswunsch* (Fonogram 2018) -gjendikta til tysk av Nora Pröfrock
** *Navidad Silenciosa* (Fonogram 2018) - gjendikta til spansk av Rita Paola Diaz Lopez
* *Kanskje var det det du ville* (Fonogram 2018)
** *Maybe This Is How You Planned It* (Fonogram 2018) - gjendikta til engelsk av Mike McGurk
** *Hattest du das so im Sinn* (Fonogram 2018) - gjendikta til tysk av Nora Pröfrock
** *Es Así Como Lo Has Querido* (Fonogram 2018) - gjendikta til spansk av Juan Gutiérrez-Maupomé
* Fredag før pinse (Fonogram 2019)
* Hinna (Fonogram 2019)
* Fire sanger (Fonogram 2020)

## Kjelder


**Denne artikkelen bygger på «[[:nb:Anette Gilje|Anette Gilje]]» frå ,  den 16. november 2021.*
Halsbandugle

**Halsbandugle** (*Otus lettia*) er ei mellomstor *[[Otus]]*-ugle og medlem av uglefamilien. Arten har vid utbreiing i Søraust-Asia og sørlege Kina, på øya Taiwan og vestover langs sørsida av Himalaya omtrent til Islamabad i Pakistan.

## Skildring

Halsbandugle er ei 23-25 cm lang ugle som finst i ei gråbrun og ei rustfarga form, men òg mellomformer finst. Karakteristisk er kombinasjonen av tett streka og marmorert fjørdrakt, tydeleg kvite eller beigefarga på augebryn og i nakken, tydelege øyretufsar og mørke auge. Nebbet er sotgult til hornfarga. Ho deler elles særdraga frå dei andre artane i komplekset: kamiugle (*Otus semitorques*), landsbyugle (*Otus bakkamoena*) og krageugle, (*Otus lempiji*). Jamført med landsbyugle i India, er ho kraftigare teikna både på under og oversida, med korte og brei strek i staden for tynne og lengre. Ho manglar òg landsbyugla sin mørke nebbspiss.

Revirlætet er ein rett mjukt, klårt og fallande «bouu», gjentatt cirka kvart tolvte sekund, jamført med landsbyugla sitt meir stakkato og stigande læte «whuk». Av og til kan ein høyre eit bestemt «kuuk-kuuk-kuuk» og eit tystlæta, klagande «weyoo».

Halsbandugler lever i skog av ulike slag, gjerne med innslag av *Shorea robusta*, men òg i hagar, lundar i dyrka område og plantasjar opptil 2200 moh. Ho lever hovudsakleg av insekt slik som biller og grashopper og små virveldyr inkludert småfuglar, flaggermus, gnagarar og froskar.

Fuglen hekkar mellom februar og april til mai, i Thailand moglesvis frå januar. Ho legg to til fem glansa egg i eit hòl i eit tre, to til fem meter over bakken, ofte i eit gammalt bo gjort av spettar eller skjeggfuglar.

Storleiken på populasjonen er rekna å vere stabil, men er ikkje estimert. Arten er rangert som livskraftig, LC, av IUCN.

## Kjelder

**Denne artikkelen bygger på «[[:sv:Kinesisk dvärguv|Kinesisk dvärguv]]» frå ,  den 16. november 2021.*  
 
;Referansar 

## Bakgrunnsstoff
Margrethe Geelmuyden

**Margrethe Geelmuyden** () er ein norsk barnebokforfattar, frilansjournalist og miljø- og grøntaktivist. Ho har skrive for *D2, DN, Aftenposten* og *Morgenbladet*. Ho er særleg kjend som leiar for Aksjon Vern Husebyskogen og Nettverk for vern av grønne lunger. 

Geelmuyden er oppvaksen i Bergen, har ein cand.mag. i tysk, spansk og japansk frå Universitetet i Oslo, og ein MBA frå Handelshøgskolen BI. Ho har studert japansk språk ved Sophia University i Tokyo.

Geelmuyden har vore seniorrådgjevar i strategisk kommunikasjon og fagansvarleg i Geelmuyden.Kiese. 

Ho skriv ofte om natur og hagar, blant anna som hagespaltist i *D2*. I 2009 gav ho ut ei bok om iberiaskogsniglen som eit stadig større problem i Noreg, og tiltak mot denne sniglen. Våren 2010 kom ho ut med barneboken *Maneten Medusa*. Ho har vore nestleiar i styret i Oslo og omland friluftsråd og styreleiar for Smestad skolekor, og har sete i styret i Eikholt kompetansesenter for døvblinde. 

## Publikasjonar

* *Den store sneglekrigen*, Aschehoug, 2009
* *Maneten Medusa*, Aschehoug, 2010

## Kjelder


**Denne artikkelen bygger på «[[:nb:Margrethe Geelmuyden|Margrethe Geelmuyden]]» frå ,  den 16. november 2021.*
Irma Ingertha Gram

**Irma Ingertha Gram** () var ein norsk kulturhistorikar, forfattar og slektsforskar.

## Familie
Irma Ingertha Gram var dotter av Thomas Andreas Schram (1835–1890) og Mathilde Just (1850–1901). Ho var syster av forretningsmannen Jacob Schram og legen Thomas Schram, og dermed svigerinne av forfattaren og enomsetjar Constance Wiel Schram (1890-1955). Ho vart gift i Kristiania den 13. september 1907 med legen og embetsmannen Harald Mathias «Mads» Gram (1875-1929) frå slekta Gram. Han var son av Jens Gram og dotterson av historikaren P.A. Munch. Ho var mor til advokat Peder «Per» Gram, som vart gift med alpinisten Johanne «Hannemor» Dybwad (1918-2011), sønedotter av skodespelaren Johanne Dybwad (1867–1950) og forleggjaren Vilhelm Dybwad (1863–1950).

## Liv og virke
Irma Ingertha Gram var i perioden 1903-1907 tilsett som assistent ved Norsk Folkemuseum. Frå 1921 var ho styremedlem i Kristiania Læseforening for Kvinder.

Forfattarskapen hennar gjekk for det føre seg 1920-åra, då ho skreiv fleire kulturhistoriske bøker og biografiar.

## Bibliografi
* 1921: *De gamle kniplingers historie*, Aschehoug
* 1924: *Dronning Christina av Sverige*, Aschehoug
* 1925: *Frants den første og hans hof*, Aschehoug
* 1927: *Catharina av Medici*, Aschehoug
* 1929: *Litt om skikk og bruk før og nu*, Aschehoug
* 1931: *Paris for første gang*, Aschehoug
* 1945: *Slektsminner – den norske gren av familien Schram*, trykket i 1979

## Kjelder


**Denne artikkelen bygger på «[[:nb:Irma Ingertha Gram|Irma Ingertha Gram]]» frå ,  den 16. november 2021.*  
** oppgav desse kjeldene:*
*
Landsbyugle

**Landsbyugle** (*Otus bakkamoena*) er ei mellomstor *[[Otus]]*-ugle og medlem av uglefamilien som lever på det indiske subkontinentet.

## Skildring

Landsbyugle er ei 20-22 cm lang ugle som førekjem i ei gråbrun og ei rustfarga form. Ho liknar orientugle, *Otus sunia*, men skil seg gjennom større storleik, tydeleg beigefarga krage kanta i mørkebrunt, noko finare streka under og svakare beigefarga flekker på skulderfjørene. Auga er vanligtvis mørke oransje eller brune, men kan vere gule som hos orientugla. Halsbandugla er veldig lik, likevel noko kraftigare teikna med kortare strek.

Lætet er eit froskeaktig, dempa og stigande eller spørjande «whuk» som blir gjentatt uregelmessig.

Tidlegare var òg halsbandugle (*O. lettia*), krageugle (*O. lempiji*) og kamiugle (*O. semitorques*) rekna som same arten som landsbyugle, dei var  alle underartar i *Otus bakkamoena*. I dag er dei oftast skilt ut som egne artar, mest basert på skilnader i lætet. 

Landsbyugler lever i skogsområde opptil 2400 moh., i alt frå tett skog til ungskog, lundar nær byar og jordbruksbygder og dessutan i trerike hagar. Ho er sterkt nattaktiv, om dagen er ho gøymd i tett lauvverk i eit tre, ofte intill stammen, eller i eit hol i stammen. Føda består hovudsakeleg av virvellause dyr som biller, grashopper og andre insekt. Fuglen hekkar mellom desember og mai, oftast under regnperioden i søre delen av utbreiingsområdet.

Arten har eit stort utbreiingsområde og ein stor populasjon med stabil utvikling og bli ikkje trudd vera utsett for noko substantiellt trussel. Ut frå desse kriteria kategoriserer Verdas naturvernunion, IUCN, arten som livskraftig (LC). Verdspopulasjonen har ikkje blitt estimert, men arten blir skildra som vanleg og vidt spreidd.

## Kjelder

**Denne artikkelen bygger på «[[:sv:Indisk dvärguv|Indisk dvärguv]]» frå ,  den 16. november 2021.*  
 
;Referansar 

## Bakgrunnsstoff
Trine Dehli Cleve

**Trine Karina Dehli Cleve** () er ein tidlegare dansar som i ei årrekkje konkurrerte i sportsdans og selskapsdans saman med dansepartnaren sin Geir Bakke. Ho er fire gonger verdsmeister og fem gonger europameister i desse greinene, og har til saman 23 medaljar frå VM og EM. Ho har vunne kongepokalen tre gonger.

Skrida Dehli Cleve er nasjonal og internasjonal dommar i sportsdans og selskapsdans og representerer klubben LSK Dans. Ho har vore med frå starten i 2006 som dommar i programmet *[[Skal vi danse]]* på TV 2.

## Kjelder


**Denne artikkelen bygger på «[[:nb:Trine Dehli Cleve|Trine Dehli Cleve]]» frå ,  den 16. november 2021.*  

## Bakgrunnsstoff
* 
* Intervju i Dagbladet Magasinet i 2006
Laura Gjerløw

**Inger Laurina «Laura» Gjerløw** () var ein norsk redaktør og forfattar.

## Familie
Laura Gjerløw var dotter av sokneprest og ordførar Boye Joachim Flood av slekta Flood og kona hans Inger Laurine Wright. Ho vart gift i 1885 med sokneprest Ragnvald Gjerløw (1853-1936) av slekta Gjerløw.

## Liv og virke
Laura Gjerløw var i 1910-1924 redaktør for det månadlege *Missionslæsning for kvindeforeninger* (som utkom som følgjeblad til *Norsk Missionstidende*), ei stilling ho overtok etter Bolette Gjerast bortgang. I 1922 gav ho ut den vesle boka *[[Henriette Gislesen]]*, som handlar ein av dei fremste kvinnelege religiøse forfattarar i Noreg, etter oppfordring frå det norsk-amerikanske bladet *Familiens Magazin*.

Gjerløw skreiv fleire forteljingar til ein serie samlingar for barn og unge kalla *Lyngblomster*.

## Bibliografi

* 1922: *Henriette Gislesen*, Misjonsselskapet, Stavanger
* 1910-1924: *Missionslæsning for kvindeforeninger*, følgeblad til Norsk Missionstidende (redaktør)

## Kjelder


**Denne artikkelen bygger på «[[:nb:Laura Gjerløw|Laura Gjerløw]]» frå ,  den 16. november 2021.*  

## Litteratur
*
Ann-Christin Gjersøe

**Ann-Christin Gjersøe** () er ein norsk forfattar som opphavleg kjem frå Drammen, men som no bur i Re i Vestfold. Ho har skrive romanserien *Livsarven*, i alt 36 bøker. Serien vart utgjeven av Cappelen Damm forlag i åra 2006–2012. I 2014 gav ho ut krimromanen *Jernjomfruen* på same forlag.

Gjersøe er utdanna førskolelærar, men har arbeidd som forfattar sidan 2004. 

## Kjelder

**Denne artikkelen bygger på «[[:nb:Ann-Christin Gjersøe|Ann-Christin Gjersøe]]» frå ,  den 16. november 2021.*  

## Bakgrunnsstoff
* Forlagets forfatterside
* Filmtrailer til Livsarven
* Forfatterportrett av Ann-Christin Gjersøe
*
Jacobine Gjertz

**Jacobine Sofie (Marie) Gjertz** () var ein norsk pianist, komponist og forfattar.

## Familie
Jacobine Gjertz var dotter av by- og rådstueskrivaren i Christiania, Peter Gjertz, og kona hans Magdalene Elisabeth Hoff. Mora var syster av juristen og embetsmannen Hjalmar Balduin Gjertz (1823-1902) og tante til forfattaren Jacobine Marie Gjertz (1857-1946). 

Jacobine Gjerts vart gift i USA i 1845 med den franske handelsmannen Gabriel Bernard. Ho kalla seg seinare Marie-Gabrielle Bernard-Gjertz. Dottera deira Marie Anne Thérèse Gabrielle Bernard-Gjertz vart gift med kunstmalaren Johannes Marius von Ditten.

## Liv og virke
Jacobine Gjertz demonstrerte tidleg ei gåve  for klaverspel. Ho fekk musikkutdanning i København, der ho òg studerte musikkteori og komposisjon med komponisten og pedagogen Christoph Ernst Friedrich Weyse og Johan Peter Emilius Hartmann.

Våren 1840 gav Gjertz svært vellukka konsertar i Stockholm og København. Dette året uttalte Henrik Wergeland at ho allereie hadde overgått læremeistrane sine.

I 1841 drog ho til Paris på studiereise, der ho vart elev av Friedrich Kalkbrenner. På denne tida innlemma ho komposisjonar av Liszt og Chopin i det faste repertoaret sitt. I Frankrike lét ho seg inspirera av dei demokratiske og sosialistiske strøymingane i perioden som leidde opp til Februarrevolusjonen i 1848, og ho vart svært oppteken av likestilling mellom kjønna.

I 1843 reiste Gjertz til USA, der ho heldt konsertar i New York og Philadelphia. Der konverterte ho til katolisismen, og i 1845 gifta ho seg med den franske handelsmannen Gabriel Bernard, som hadde innvigd ho i denne religiøse læra. Ekteparet vende attende til Frankrike i 1846.

I 1851 reiste ekteparet Bernard-Gjertz til fødebyen  hennar Christiania. Der framførte ho blant anna eigne komposisjonar under ein felles konsertaftan med Emma Dahl, som gjorde det same. Dette var både den første komposisjonskonserten og den første kvinnekonserten i Christiania.

Paret vart likevel ikkje verande i Noreg, men vende  tilbake til Paris via København og Brussel. Bernard døydde i Paris 1857, og Jacobine Gjertz vart sitjande åleine som enke med fire barn. Ho livnærte seg av klaverspelet, og dessutan ved å skriva artiklar om kunst og litteratur, der nokre av dei vart utgjevne som særtrykk. Dei siste leveåra sine skreiv ho òg fleire bøker. I romanen *L'Enthousiasme* frå 1861 er handlinga lagt til Christiania.

## Komposisjonar i utval

* *La fée mignonne* (etyde)
* *Souvenir du Canada* (etyde)
* *Le carnaval de Venise* (fantasi)
* *L'Annonciation* (konsertstykke for klaver)

## Bibliografi

* 1857: *Du Rhytme* (særtrykk)
* 1859: *De la Musique* (særtrykk)
* 1859: *La musique au point de vue moral et religieux*
* 1861: *L'Enthousiasme* (roman)
* 1863: *Gabrielle* (roman, utgitt posthumt)

## Kjelder


**Denne artikkelen bygger på «[[:nb:Jacobine Gjertz|Jacobine Gjertz]]» frå ,  den 16. november 2021.*  

## Litteratur
*
Verdscupen i alpine greiner 2005/Menn

**Verdscupen i alpine greiner for menn i 2005**-sesongen tok til 23. oktober 2004 i Sölden i Austerrike og vart avslutta 13. mars 2005 i Lenzerheide i Sveits. Turneringa omfatta 36 renn og 37 tevlingar. Tevlingane fordelte seg på 9 slalåmrenn, 8 storslalåmrenn, 7 super-g-renn, 11 utforrenn og ei kombinasjonstevling, den siste baserte på allereie avvikla enkeltrenn i slalåm og utfor.

Bode Miller frå USA braut den austerrikske sigerrekka i den alpine FIS-turneringa og sikra seg den store pokalen framom Benjamin Raich, Hermann Maier og Michael Walchhofer, alle Austerrike.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder

**Denne artikkelen bygger på «[[:de:Alpiner Skiweltcup 2004/05|Alpiner Skiweltcup 2004/05]]» frå ,  den 14. desember 2021.*